31995R1319
L 127/8
JURNALUL OFÍCIAL AL UNIUNII EUROPENE
REGULAMENTUL (CE) NR. 1319/95 AL COMISIEI
din 9 iunie 1995
de modificare a Regulamentului (CE) nr. 338/92 de stabilire a unor norme metodologice de aplicare a Regulamentului (CEE) nr. 3763/91 privind contingentul comunitar pentru importul a 8 000 tone de tărâțe de grâu de la codul NC 2302 30 originare din statele ACP în departamentul francez La Réunion
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3763/91 al Consiliului din 16 decembrie 1991, de introducere a unor măsuri specifice pentru anumite produse agricole în favoarea departamentelor franceze de peste mări (1), modificat ultima dată de Regulamentul (CE) nr. 3290/94 (2), în special articolul 3 alineatul (5),
întrucât punerea în aplicare a Acordului privind agricultura din cadrul Rundei Uruguay necesită schimbări majore în ceea ce privește regimul de import; întrucât normele metodologice de aplicare a Regulamentului (CEE) nr. 338/92 (3) al Comisiei trebuie adaptate în consecință;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Articolul 1 din Regulamentul (CEE) nr. 388/92 se înlocuiește cu următorul text:
„Articolul 1
Prezentul regulament stabilește norme metodologice de aplicare a contingentului comunitar anual pentru importurile în departamentul francez La Réunion cu scutire de taxe vamale a 8 000 tone de tărâțe de grâu de la codul NC 2302 30 originare din statele ACP, conform articolului 3 alineatul (4) din Regulamentul (CEE) nr. 3763/91.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 iulie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 iunie 1995.